《闻僧举五祖颂赵州露刀剑作偈》
宋代·释法全

鼓吹轰轰袒半肩，龙楼香喷益州船。
有时赤脚弄明月，踏破五湖波底天。

作者简介：释法全（一一一四～一一六九），号无庵，俗姓陈，姑苏（今江苏苏州）人。先从道川出家，后依佛智。初说法于宜黄之台山，移白杨西华。孝宗隆兴元年（一一六三）居虎岩寺，后主湖州道场。乾道五年卒，年五十六。为南岳下十六世，丹霞佛智蓬庵端裕禅师法嗣。《嘉泰普灯录》卷一九、《五灯会元》卷二○、元至正《昆山郡志》卷五有传。今录诗二十首。